Vi havde en herlig uge i Villaen på Via Santa Cornelia i uge 26 2021.
Svømmebassinet ved de store gamle oliventræer var centrum for afslapning og leg og her nød vi at slappe af efter ture ind til Rom.
Den overdækkede terrasse var fantastisk både til morgenmad og aftensmad. Køkkenet fungerede optimalt og var hyggeligt. Det er som at være i et dejligt sommerhus, hvor man selv køber ind i et fantastisk supermarked PAM, laver mad og vasker op og til det, er villaen perfekt. Vi brugte ikke pizzaovnen, da vi havde rigeligt andet at se til.
Vi havde lejet biler, så vi kørte ind til Rom centrum og parkerede under Villa Borghese, hvor der er en fin parkeringsplads.
Vi var i alt 10 personer, hvilket var helt perfekt. Vi kunne godt have været 12 + en lillle baby. Der er rigeligt plads og mange badeværelser.